আগামী বৃহস্পতিবার থেকে দক্ষিণবঙ্গের আট জেলায় জ্বালানি তেল সঙ্কটের সম্ভাবনা। ওই দিন থেকে বজবজ, মৌরিগ্রাম ও হলদিয়া টার্মিনালের কোনও তেল তোলা হবে না বলে জানিয়েছে পেট্রোলিয়াম ডিলার্স অ্যাসোসিয়েশন। পেট্রোল ডিলার্স এবং পেট্রোল পাম্প মালিকদের অভিযোগ, শাসকদলের দাদাগিরির কারণে প্রয়োজনমত জ্বালানি তেল সরবরাহে সমস্যার সৃষ্টি হচ্ছে।
 ওয়েব ডেস্ক: আগামী বৃহস্পতিবার থেকে দক্ষিণবঙ্গের আট জেলায় জ্বালানি তেল সঙ্কটের সম্ভাবনা। ওই দিন থেকে বজবজ, মৌরিগ্রাম ও হলদিয়া টার্মিনালের কোনও তেল তোলা হবে না বলে জানিয়েছে পেট্রোলিয়াম ডিলার্স অ্যাসোসিয়েশন। পেট্রোল ডিলার্স এবং পেট্রোল পাম্প মালিকদের অভিযোগ, শাসকদলের দাদাগিরির কারণে প্রয়োজনমত জ্বালানি তেল সরবরাহে সমস্যার সৃষ্টি হচ্ছে। এই চক্রের সঙ্গে আইওসির আধিকারিকদের অশুভ আঁতাঁত রয়েছে বলে অভিযোগ করেছেন তাঁরা। তাঁদের বক্তব্য, কতটা জ্বালানি তেল পেট্রোল পাম্প পাবে তা ঠিক করে দিচ্ছে ওই চক্র। সরবরাহ করা তেলের গুণমান নিয়েও প্রশ্ন তুলেছেন তাঁরা।